CHAYO บวกแรง 8% เก็งงบ Q4/65 โตเด่น ดันทั้งปีทะลุ 233 ล้าน แนะซื้อเป้า 11.10 บ.
CHAYO บวกแรง 8% เก็งงบ Q4/65 โตเด่น ดันทั้งปีทะลุ 233 ล้าน ปักธงปี 66 ลุยซื้อหนี้ 1.5-2 พันล้าน หนุนพอร์ตโตต่อเนื่อง แนะซื้อเป้า 11.10 บ.
CHAYO บวกแรง 8% เก็งงบ Q4/65 โตเด่น ดันทั้งปีทะลุ 233 ล้าน ปักธงปี 66 ลุยซื้อหนี้ 1.5-2 พันล้าน หนุนพอร์ตโตต่อเนื่อง แนะซื้อเป้า 11.10 บ.
23 ก.พ. 2566

ผู้สื่อข่าวรายงานว่า วันนี้ (23 ก.พ.6.66) ราคาหุ้นบริษัท ชโย กรุ๊ป จำกัด (มหาชน) หรือ CHAYO ล่าสุด ณ เวลา 14:56 น. อยู่ที่ระดับ 9.95 บาท บวก 0.75 บาท หรือ 8.15% สูงสุดที่ระดับ 10.20 บาท ต่ำสุดที่ระดับ 9.25 บาท ด้วยมูลค่าซื้อขาย 81.46 ล้านบาท

ด้านบริษัทหลักทรัพย์ กรุงศรี จำกัด ระบุว่า ฝ่ายวิจัยฯแนะซื้อ CHAYO ราคาเป้าหมาย 11.10 บาท มองว่าได้เวลาคืนฟอร์มแล้ว โดยคาดกำไรปี 65 เพิ่มขึ้น 7% เป็น 233 ล้านบาท และกำไรปี 66 จะเติบโตโดดเด่น 45% สู่ระดับ 338 ล้านบาท กำไรมีแนวโน้มเติบโตดีตามการขายหนี้เสียของสถาบันการเงินที่มีแนวโน้มเพิ่มขึ้น ขณะเดียวกันเศรษฐกิจที่เริ่มฟื้นตัวช่วยให้ลูกหนี้มีกำลังจ่ายคืนหนี้มากขึ้น ขณะที่กำไรปี 66 คาดว่าจะเติบโตโดดเด่นกว่า 45% สู่ระดับ 338 ล้านบาท
หนุนโดย 1. สถาบันการเงินขายหนี้ออกมาอย่างต่อเนื่อง โดยเฉพาะในภาวะหนี้เสียที่เพิ่มมากขึ้นตามการตั้งสำรองในปีนี้ โดยบริษัทตั้งเป้ารายได้ปี 2566-2567 เติบโตปีละ 20-25% 2. เศรษฐกิจกำลังฟื้นตัว ช่วยให้ลูกหนี้เริ่มกลับมามีกำลังจ่ายคืนหนี้ รวมถึงจ่ายคืนหนี้มากขึ้น เนื่องจากต้องการให้ความสามารถในการกู้เงินทำธุรกิจกลับเป็นปกติ และ3. การออกหุ้นกู้ 1.8 พันล้านบาท ในปีที่ผ่านมาช่วยเพิ่มความสามารถในการซื้อหนี้มาบริหาร นอกจากนี้บริษัทยังมี Upside risk จากคดีที่ดินราว 300 ล้านบาท (ก่อนหักภาษี) หากว่าไม่มีการยื่นอุทธรณ์ คาดว่ากรมบังคับคดีจะเรียกให้ลูกค้าชำระในส่วนที่เหลือภายใน 30 วัน หลังจากศาลฯ มีคำสั่งเพิกถอนหรือยกเลิกคำร้องการคัดค้านการเพิกถอนการขายทอดตลาดเมื่อวันที่ 20 ธ.ค. 2565 ที่ผ่านมา
ก่อนหน้านี้ นายสุขสันต์ ยศะสินธุ์ ประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO กล่าวว่า ปี 2566 ประเมินว่าสถาบันการเงินทั้ง Bank และ Non-Bank จะมีการทยอยขายหนี้ออกมาอย่างต่อเนื่องจากปีก่อน คาดว่าจะสนับสนุนพอร์ต CHAYO ทะลุ 1 แสนล้านบาทภายใน 1-2 ปีจากนี้ โดยมีรายได้เติบโตไม่น้อยกว่า 20-25% ต่อปี โดยปี 2566 คาดจะใช้เงินลงทุนในการซื้อหนี้มาบริหารประมาณ 1,500-2,000 ล้านบาท